CELEX: 32021D0054
Language: fi
Date: 2021-01-22 00:00:00
Title: Neuvoston päätös (YUTP) 2021/54, annettu 22 päivänä tammikuuta 2021, Somaliaan kohdistuvista rajoittavista toimenpiteistä annetun päätöksen 2010/231/YUTP muuttamisesta

25.1.2021   
               
               
                  FI
               
               
                  Euroopan unionin virallinen lehti
               
               
                  L 23/18
               
            
         NEUVOSTON PÄÄTÖS (YUTP) 2021/54,
         annettu 22 päivänä tammikuuta 2021,
         Somaliaan kohdistuvista rajoittavista toimenpiteistä annetun päätöksen 2010/231/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 26 päivänä huhtikuuta 2010 päätöksen 2010/231/YUTP (1).
                  
               
                     (2)
                  
                  
                     Yhdistyneiden kansakuntien turvallisuusneuvosto hyväksyi 12 päivänä marraskuuta 2020 päätöslauselman 2551 (2020). Kyseisessä päätöslauselmassa vahvistetaan Somaliaa koskeva yleinen ja täysimääräinen aseidenvientikielto ja muutetaan ilmoituksia, joita sovelletaan sotilastoimintaan liittyvän teknisen neuvonnan, taloudellisen ja muun avun ja koulutuksen antamiseen. Kyseisessä päätöslauselmassa vahvistetaan myös Somaliasta peräisin olevan puuhiilen tuontikielto sekä rajoitukset, jotka koskevat omatekoisten räjähteiden komponenttien myyntiä, toimittamista ja siirtämistä Somaliaan.
                  
               
                     (3)
                  
                  
                     Päätös 2010/231/YUTP olisi sen vuoksi muutettava tämän mukaisesti.
                  
               
                     (4)
                  
                  
                     Unionin lisätoimet ovat tarpeen tämän päätöksen tiettyjen toimenpiteiden panemiseksi täytäntöön,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös 2010/231/YUTP seuraavasti:
            
                        1)
                     
                     
                        Muutetaan 1 artikla seuraavasti:
                        
                                    a)
                                 
                                 
                                    korvataan 3 kohdan f alakohta seuraavasti:
                                    
                                                ”f)
                                             
                                             
                                                aseiden ja kaikenlaisten niihin liittyvien tarvikkeiden toimittamiseen, myyntiin tai siirtämiseen eikä sotilastoimintaan liittyvän teknisen neuvonnan, taloudellisen ja muun avun sekä koulutuksen antamiseen yksinomaan Somalian kansallisten turvallisuusjoukkojen tai muiden kuin Somalian liittohallituksen turvallisuusalan instituutioiden kehittämiseksi Somalian väestön turvallisuuden varmistamiseksi. Liitteissä II ja III lueteltujen tuotteiden toimituksiin ja sotilastoimintaan liittyvän teknisen neuvonnan, taloudellisen ja muun avun ja koulutuksen antamiseen sovelletaan asiaankuuluvia hyväksyntä- tai ilmoitusvaatimuksia seuraavasti:
                                                
                                                            i)
                                                         
                                                         
                                                            liitteessä II lueteltujen aseiden ja kaikenlaisten niihin liittyvien tarvikkeiden toimittamiseen, myyntiin tai siirtämiseen yksinomaan Somalian kansallisten turvallisuusjoukkojen tai muiden Somalian turvallisuusalan instituutioiden kuin Somalian liittohallituksen joukkojen kehittämiseksi Somalian kansan turvallisuuden varmistamiseksi sovelletaan pakotekomitean tapauskohtaisesti etukäteen antamaa hyväksyntää 4 a ja 4 b kohdan mukaisesti;
                                                         
                                                      
                                                            ii)
                                                         
                                                         
                                                            liitteessä III lueteltujen aseiden ja kaikenlaisten niihin liittyvien tarvikkeiden toimittamiseen, myyntiin tai siirtämiseen yksinomaan Somalian kansallisten turvallisuusjoukkojen kehittämiseksi Somalian kansan turvallisuuden varmistamiseksi sovelletaan pakotekomitealle etukäteen tehtävää ilmoitusta 4 ja 4 b kohdan mukaisesti;
                                                         
                                                      
                                                            iii)
                                                         
                                                         
                                                            liitteessä III lueteltujen aseiden ja kaikenlaisten niihin liittyvien tarvikkeiden toimittamiseen, myyntiin tai siirtämiseen eikä sotilastoimintaan liittyvän teknisen neuvonnan, taloudellisen ja muun avun ja koulutuksen suoraan tai välilliseen antamiseen jäsenvaltioiden tai kansainvälisten, alueellisten tai alialueellisten järjestöjen toimesta yksinomaan muiden Somalian turvallisuusalan instituutioiden kuin Somalian liittohallituksen joukkojen kehittämiseksi Somalian kansan turvallisuuden varmistamiseksi sovelletaan pakotekomitealle etukäteen tehtävää ilmoitusta 4 b kohdan mukaisesti, ja se voidaan toteuttaa edellyttäen, että pakotekomitea ei tee asiasta kielteistä päätöstä viiden työpäivän kuluessa siitä kun se on saanut tällaisen ilmoituksen;”;
                                                         
                                                      
                                          
                              
                                    b)
                                 
                                 
                                    korvataan 4 kohta seuraavasti:
                                    
                                                ”4.
                                             
                                             
                                                Somalian liittohallituksella on ensisijainen vastuu siitä, että pakotekomitealle ilmoitetaan tämän artiklan 3 kohdan f alakohdan ii alakohdan mukaisesti vähintään viisi työpäivää etukäteen liitteessä III esitettyjen aseiden ja kaikenlaisten niihin liittyvien tarvikkeiden toimittamiselle Somalian kansallisille turvallisuusjoukoille. Aseita ja niihin liittyviä tarvikkeita Somalian kansallisille turvallisuusjoukoille toimittavat jäsenvaltiot voivat vaihtoehtoisesti tehdä pakotekomitealle ilmoituksen toimituksesta vähintään viisi työpäivää etukäteen YK:n turvallisuusneuvoston päätöslauselman 2498 (2019) 13 ja 14 kohdan mukaisesti; jäsenvaltioiden on tiedotettava ilmoituksesta Somalian liittohallituksen asianmukaiselle kansalliselle koordinointielimelle ja annettava Somalian liittohallitukselle tarpeen mukaan ilmoitusmenettelyihin liittyvää teknistä apua. Ilmoitusten on sisällettävä tiedot aseiden ja kaikenlaisten niihin liittyvien tarvikkeiden valmistajasta ja toimittajasta, kuvaus kyseisistä aseista ja ampumatarvikkeista, niiden tyyppi, kaliiperi ja määrä mukaan lukien, ehdotettu toimituspäivä ja -paikka sekä kaikki asiaankuuluvat tiedot siitä Somalian kansallisten turvallisuusjoukkojen yksiköstä, jolle toimitus on tarkoitettu, tai suunnitellusta varastointipaikasta.”
                                             
                                          
                              
                  
                        2)
                     
                     
                        Korvataan liite IV tämän päätöksen liitteellä I.
                     
                  
                        3)
                     
                     
                        Korvataan liite V tämän päätöksen liitteellä II.
                     
                  
         
            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 22 päivänä tammikuuta 2021.
            
               
                  Neuvoston puolesta
               
               
                  Puheenjohtaja
               
               A. P. ZACARIAS
            
         
         
            (1)  Neuvoston päätös 2010/231/YUTP, annettu 26 päivänä huhtikuuta 2010, Somaliaan kohdistuvista rajoittavista toimenpiteistä ja yhteisen kannan 2009/138/YUTP kumoamisesta (EUVL L 105, 27.4.2010, s. 17).
      
      
         
            LIITE I
            
               
                  
                     LIITE IV
                     LUETTELO 1 C ARTIKLAN 1 KOHDASSA TARKOITETUISTA TUOTTEISTA
                     
                        1.   
                        
                           Tetryyli (trinitrofenyylimetyylinitramiini).
                        
                     
                     
                        2.   
                        
                           Nitroglyseriini yhdistettynä tai sekoitettuna Euroopan unionin yhteisen puolustustarvikeluettelon (1) ML8.a kohdassa tarkoitettuun "energeettiseen aineeseen" tai ML8.c kohdassa tarkoitettuun metallijauheeseen (paitsi jos se on pakattu/valmistettu yksittäisinä lääkeannoksina).
                        
                     
                     
                        3.   
                        
                           Laitteet, jotka on erityisesti suunniteltu sotilaskäyttöön ja erityisesti suunniteltu virittämiseen, aikautukseen, purkamiseen tai omatekoisten räjähteiden räjäyttämiseen.
                        
                     
                     
                        4.   
                        
                           Edellä 1 ja 2 kohdassa lueteltujen tuotteiden ”valmistamiseen” tai ”käyttöön””tarvittava””teknologia”. (Termien ”valmistaminen”, “käyttö”, ”tarvittava” ja ”teknologia” määritelmät ovat Euroopan unionin yhteisestä puolustustarvikeluettelosta.)
                        
                     
                  
               
            
            
               (1)  EUVL C 98, 15.3.2018, s. 1.
         
      
      
         
            LIITE II
            
               
                  
                     ”LIITE V
                     LUETTELO 1 C ARTIKLAN 2 KOHDASSA TARKOITETUISTA TUOTTEISTA
                     
                        1.   
                        
                           Laitteet ja välineet, joita ei ole eritelty liitteessä IV olevassa 2 kohdassa ja jotka on erityisesti suunniteltu räjähteiden laukaisemiseen sähköisesti tai muutoin kuin sähköisesti (kuten laukaisulaitteet, nallit, sytyttimet ja sytytyslangat).
                        
                     
                     
                        2.   
                        
                           Edellä 1 kohdassa lueteltujen tuotteiden ”valmistamiseen” tai ”käyttöön””tarvittava””teknologia”. (Termien ”valmistaminen”, ”käyttö”, ”tarvittava” ja ”teknologia” määritelmät ovat Euroopan unionin yhteisestä puolustustarvikeluettelosta.)
                        
                     
                     
                        3.   
                        Seuraavat räjähteet ja seokset, jotka sisältävät yhtä tai useampaa räjähdettä:
                        
                                    a)
                                 
                                 
                                    ammoniitti (ANFO);
                                 
                              
                                    b)
                                 
                                 
                                    nitroselluloosa (joka sisältää yli 12,5 painoprosenttia typpeä);
                                 
                              
                                    c)
                                 
                                 
                                    nitroglyseriini, jollei sitä ole yhdistetty tai sekoitettu Euroopan unionin yhteisen puolustustarvikeluettelon ML8.a kohdassa tarkoitettuun "energeettiseen aineeseen" tai ML8.c kohdassa tarkoitettuun metallijauheeseen (paitsi jos se on pakattu/valmistettu yksittäisinä lääkeannoksina);
                                 
                              
                                    d)
                                 
                                 
                                    nitroglykoli;
                                 
                              
                                    e)
                                 
                                 
                                    pentaerytritolitetranitraatti (PETN);
                                 
                              
                                    f)
                                 
                                 
                                    pikryylikloridi;
                                 
                              
                                    g)
                                 
                                 
                                    2,4,6-trinitrotolueeni (TNT).
                                 
                              
                     
                        4.   
                        Räjähteen lähtöaineet
                        
                                    a)
                                 
                                 
                                    ammoniumnitraatti;
                                 
                              
                                    b)
                                 
                                 
                                    kaliumnitraatti;
                                 
                              
                                    c)
                                 
                                 
                                    natriumkloraatti;
                                 
                              
                                    d)
                                 
                                 
                                    typpihappo;
                                 
                              
                                    e)
                                 
                                 
                                    rikkihappo.
                                 
                              
                  
               ”